Funkcia VLOOKUP

Obsah

[1 Popis funkcie 1](#_Toc437164761)

[1.1 Parametre funkcie 1](#_Toc437164762)

[1.2 Návratová hodnota 1](#_Toc437164763)

[1.3 Dôležité informácie 2](#_Toc437164764)

[2 Príklady 3](#_Toc437164765)

[2.1 Príklad 1 3](#_Toc437164766)

[2.1.1 Príklad 1 – bez peňazí $$ 4](#_Toc437164767)

[2.2 Príklad 2 5](#_Toc437164768)


[3 Referencie 6](#_Toc437164769)

[4 Prílohy 6](#_Toc437164770)

# 1 Popis funkcie

VLOOKUP je vyhľadávacia funkcia, ktorá podľa zadanej hodnoty prehľadá prvý stĺpec definovaného rozsahu buniek (tabuľky) a pri nájdení vyhľadávanej hodnoty vráti výsledok z požadovaného stĺpca prehľadávanej tabuľky v riadku, kde nastala zhoda.

## 1.1 Parametre funkcie



Obrázok - Vstupné parametre funkcie VLOOKUP

1. **Vyhľadávaná hodnota** (**Lookup value**) – hodnota, na základe ktorej sa hľadá zhoda v **poli tabuľky**
2. **Pole tabuľky** (**Table array**) – rozsah buniek / tabuľka, v ktorej sa hľadá zhoda s **vyhľadávanou hodnotou**. Prehľadáva sa vždy prvý stĺpec tabuľky. Pri adresovaní tabuľky je vhodné použiť symbol $, aby boli jednotlivé bunky ukotvené. Predíde sa tým relatívnemu „posúvaniu“ tabuľky. Pole tabuľky nemusí byť vždy celá tabuľka, môže ňou byť tiež iba jej časť (napr. iba 2 stĺpce z tabuľky).
3. **Číslo indexu stĺpca** (**Col index num**) – poradové číslo stĺpca **poľa tabuľky**, ktorého hodnoty chceme zobraziť v cieľovej bunke
4. Vyhľadávanie rozsahu(Range lookup) – určuje, akou metódou sa má porovnávať **vyhľadávaná hodnota** v prvom stĺpci **poľa tabuľky**. Môže nadobúdať hodnotu
   1. TRUE – funkcia nájde prvú zodpovedajúcu hodnotu v prvom stĺpci **poľa tabuľky** zoradenom vzostupne
   2. FALSE – funkcia nájde presne zodpovedajúcu hodnotu

V praxi sa najčastejšie používa hodnota FALSE, nakoľko chceme nájsť presnú zhodu **vyhľadávanej hodnoty** v prvom stĺpci **poľa tabuľky**.

## 1.2 Návratová hodnota

V prípade nájdenia zhody **vyhľadávanej hodnoty** v prvom stĺpci **poľa tabuľky**, funkcia vráti korešpondujúcu hodnotu zo stĺpca určeného parametrom **číslo indexu stĺpca** v **pole tabuľky** z riadka, v ktorom zhoda nastala. Ak zhoda nenastane, funkcia vracia hodnotu #NEDOSTUPNÝ (#NA). Znamená to, že **vyhľadávaná hodnota** sa v **poli tabuľky** nenachádza.

Zadanie **čísla indexu stĺpca** mimo rozsah **poľa tabuľky** spôsobí chybový stav funkcie s návratovou hodnotou #ODKAZ! (#REF!).

## 1.3 Dôležité informácie

* Funkcia VLOOKUP vyhľadáva iba v prvom (najkrajnejšom) stĺpci **poľa tabuľky**.
* Je dobrým zvykom ukotviť **pole tabuľky** pomocou znaku **$** ako v prípade nasledujúceho príkladu č.1. Zabránime tým situácii, ktorá je popísaná v [modifikácii príkladu č.1](#_2.1.1__Príklad).


# 2 Príklady

## 2.1 Príklad 1

**Zadanie:** Doplňte do Tabuľky č.2 názov mesiaca podľa jeho poradového čísla.

**Riešenie:** Zvolíme nasledovné parametre funkcie:

1. **Vyhľadávaná hodnota** (**Lookup value**) – hodnoty v stĺpci Číslo mesiaca v Tabuľka2, napr. bunka **D3**
2. **Pole tabuľky** (**Table array**) – obsah tabuľky Tabuľka1 (rozsah **$A$3:$B$14**)
3. **Číslo indexu stĺpca** (**Col index num**) – číslo **2**, predstavuje stĺpec Mesiac v Tabuľka1.
4. Vyhľadávanie rozsahu(Range lookup) – **FALSE**, potrebujeme nájsť presnú zhodu poradových čísiel



Obrázok - Riešenie príkladu 1


**Záver:** Keďže Tabuľka1 obsahuje všetky mesiace v roku, funkcia VLOOKUP vrátila výsledok pre každé poradové číslo mesiaca v Tabuľka2.

Riešenie príkladu sa nachádza v záložke VLOOKUP\_1 priloženého zošita *VLOOKUP\_1.0.xlsx*.

### 2.1.1 Príklad 1 – bez peňazí $$

Ak by sme riešili príklad bez použitia kotviacich znakov **$** pri definovaní **poľa tabuľky**, funkcia by nefungovala podľa našich očakávaní. Problém spočíva v relatívnom prepočítavaní odkazov na bunky v rámci vzorca. Ilustruje to Obrázok 2, kde môžeme pozorovať posun **poľa tabuľky** už pri výpočte funkcie v druhom riadku Tabuľky2, čím sa narúša správnosť výpočtu funkcie VLOOKUP.

Riešenie príkladu sa nachádza v záložke VLOOKUP\_1\_2 priloženého zošita *VLOOKUP\_1.0.xlsx*.




Obrázok - Prípad neukotveného **poľa tabuľky**

## 2.2 Príklad 2

**Zadanie:** Nájdite riadky Tabuľky2, ktoré sa nenachádzajú v Tabuľke1.

**Riešenie:** Zvolíme nasledovné parametre funkcie:

1. **Vyhľadávaná hodnota** (**Lookup value**) – hodnoty v stĺpci Mesiac v Tabuľke2, napr. bunka **C3**
2. **Pole tabuľky** (**Table array**) – obsah Tabuľky1 (rozsah **$A$2:$A$7**)
3. **Číslo indexu stĺpca** (**Col index num**) – číslo **1**, predstavuje stĺpec Mesiac v Tabuľka1.
4. Vyhľadávanie rozsahu(Range lookup) – **FALSE**, potrebujeme nájsť presnú zhodu poradových čísiel



Obrázok - Riešenie Príkladu 2

**Záver:** Keďže v Tabuľke1 sa nenachádzaj všetky mesiace v roku, v Tabuľke2 sa vyskytujú riadky, v ktorých funkcia VLOOKUP vrátila chybovú hodnotu #NEDOSTUPNÝ. Práve tieto riadky sa nenachádzajú v Tabuľke1 a sú teda riešením príkladu.

Riešenie príkladu sa nachádza v záložke VLOOKUP\_2 priloženého zošita *VLOOKUP\_1.0.xlsx*.

# 3 Referencie

* <https://support.office.com/en-us/article/VLOOKUP-function-0bbc8083-26fe-4963-8ab8-93a18ad188a1>

# 4 Prílohy

* Súbor s riešenými príkladmi *VLOOKUP\_1.0.xlsx*

